Bhaktisūtra
Bhaktisūtra, Bhakti-Sūtra (skr. नारद भक्ति सूत्र = IAST: nārada bhakti sūtra) – Naradai priskiriamas veikalas apie meilę Dievui ir jo garbinimą. Bhaktisūtra sudaryta iš 84 sūtrų (kai kurios iš jų yra labai nedidelės apimties), kuriose nekalbama nei apie artimo, nei apie kūniškąją meilę. Pasitelkiant aforizmus, tvirtinama, kad mūsų laikams tinkamiausias kelias esąs bhakčio kelias. Narada teigė, kad gyvenimui pilnatvę galinti suteikti tik Dievo meilė, kad ji esanti svarbiausias žmogaus tikslas. Didžiojoje dalyje Bhaktisūtros leidimų pateikiami dvasinių mokytojų komentarai, be kurių šios sūtros būtų sunkiai suprantamos.